b"\n_START_ARTICLE_\nChristopher Chase-Dunn\n_START_SECTION_\nNotes acad\xc3\xa8miques\n_START_PARAGRAPH_\nEs va doctorar en 1975, sota la direcci\xc3\xb3 de John Meyer, en la Universitat de Stanford, ha estat professor a la Johns Hopkins University (Universitat Johns Hopkins) (1975-2000) i des de l'any 2000 \xc3\xa9s professor a la Universitat de Calif\xc3\xb2rnia a Riverside. _NEWLINE_\xc3\x89s membre de la American Association for the Advancement of Science (Associaci\xc3\xb3 Nord-americana per a l'Avan\xc3\xa7 de la Ci\xc3\xa8ncia) i ha estat president de diferents seccions: Secci\xc3\xb3 de Recerca -Economia i Societat- (2002-2006), Secci\xc3\xb3 d'Estudis d'Economia Pol\xc3\xadtica Internacional (1984-1986) de l'Associaci\xc3\xb3 d'Estudis Internacionals, Secci\xc3\xb3 d'Economia Pol\xc3\xadtica del Sistema-m\xc3\xb3n (1982) Associaci\xc3\xb3 Nord-americana de Sociologia. _NEWLINE_\xc3\x89s el fundador del The Institute for Research on World-Systems (IROWS) (Institut per a la recerca dels Sistemes-m\xc3\xb3n) a la Universitat de Calif\xc3\xb2rnia, Riverside. Chase-Dunn \xc3\xa9s tamb\xc3\xa9 el fundador i primer editor Journal of World-Systems Research (Revista de recerca dels Sistemes-m\xc3\xb3n), que \xc3\xa9s la revista oficial d'Economia Pol\xc3\xadtica del Sistema-m\xc3\xb3n d'Associaci\xc3\xb3 Americana de Sociologia.\n_START_SECTION_\nGlobal Formation: Structures of The World-Economy\n_START_PARAGRAPH_\nL'obra de Chase-Dunn considerada per molts com a fonamental \xc3\xa9s Global Formation: Structures of The World-Economy (Formaci\xc3\xb3 global: Estructures de l'Economia-m\xc3\xb3n), una s\xc3\xadntesi i una de les m\xc3\xa9s importants exposicions te\xc3\xb2riques de l'enfocament o teoria dels Sistemes-m\xc3\xb3n sobre l'estudi dels canvis socials. Chase-Dunn s'allunya del dogmatisme d'altres erudits que treballen en la teoria dels sistemes-m\xc3\xb3n proposant un acostament que qualifica de m\xc3\xa9s pragm\xc3\xa0tic a l'Economia-m\xc3\xb3n moderna i la seva evoluci\xc3\xb3 en el temps. Aix\xc3\xb2 significa que incorpora dades i s'apropia de models te\xc3\xb2rics de gran varietat de fonts, incloent el treball dels acad\xc3\xa8mics i especialistes no vinculats a la tradici\xc3\xb3 dels Sistemes-m\xc3\xb3n. El llibre ha acabat convertint-se en un treball de refer\xc3\xa8ncia cl\xc3\xa0ssic per als qui treballs en la perspectiva del sistema-m\xc3\xb3n, encara que no estiguin sempre d'acord amb els postulats de Chase-Dunn.\n_START_SECTION_\nVisi\xc3\xb3 ecl\xc3\xa8ctica i mustidisciplinar\n_START_PARAGRAPH_\nTota la seva obra es caracteritza per estar impregnada d'una visi\xc3\xb3 ecl\xc3\xa8ctica. A Chase-Dunn no se'l coneix per tenir una gran idea o teoria sin\xc3\xb3 perqu\xc3\xa8 sap aplicar una \xc3\xa0mplia gamma de teories i d'enfocaments te\xc3\xb2rics (teoria hegem\xc3\xb2nica de la declinaci\xc3\xb3 -amb antecedents en Antonio Gramsci, ecologia de la poblaci\xc3\xb3, teoria c\xc3\xadclica, materialisme hist\xc3\xb2ric) a moltes situacions hist\xc3\xb2riques, des de l'Antic Orient Mitj\xc3\xa0, a la costa precolombina de Calif\xc3\xb2rnia, passant pels estats postcolonials i les noves institucions de govern global.\n_START_SECTION_\nCol\xc2\xb7laboraci\xc3\xb3 amb altres autors\n_START_PARAGRAPH_\n\xc3\x89s autor, co-autor, editor o co-editor d'un bon nombre de llibres, ha *ublicat juntament amb Salvatore Babones, Volker Bornschier, Terry Boswell, Jonathan Friedman, Thomas Hall i altres. Ha estat especialment prol\xc3\xadfic en la publicaci\xc3\xb3 de treballs, en els quals apareix com a co-autor al costat de nombrosos estudiants. Molts dels seus antics estudiants s\xc3\xb3n ara professors i acad\xc3\xa8mics en actiu que treballen en la tradici\xc3\xb3 del Sistema-m\xc3\xb3n; entre ells estan Salvatore Babones, Jeffrey Kentor, i Andrew Jorgenson."